Analize și opinii 


“Show me the army, Nicule, că am plătit 
pentru ea” 

De două zile, sub protecţia anonimatului, informaţii bombă circulă pe rețelele sociale. Este un amplu articol tip 
dezvăluire, redactat probabil de un general al armatei române. Dacă informaţiile sunt autentice, ne aflăm în 
prezenţa unui jaf de mari proporţii, executat de partenerul nostru strategic cu complicitatea guvernantilor 
români. Cităm mai jos integral acest material exploziv. 

„Arată-ne, generale, armata pentru care ne-am rupt din bugete 31 de miliarde în opt ani. Poţi? 


Spune-ne unde sunt cele 7 sisteme de rachete Patriot pe care le-am plătit deja. Nu sunt, nu? E doar unul. 1 
din 7. Dar banii ni i-au luat de pe card, nu? Atunci dă-ne măcar un AWB, un ceva, să vedem statusul livrării. 
Poate celelalte 6 sisteme deja plătite sunt în depozitul curierului, poate primim un SMS că vin mâine, să fim 
naibii acasă când ajung. 


Rachetele antinavă, de care am avea nevoie în caz că vine Putin pe mare, unde sunt? Nu-s nici alea, nu? Că 
alea de la francezi, care ne-ar fi costat 140 de milioane, nu ne-au mai plăcut. S-a anulat procedura și o să 
luăm de la Raytheon, cu 340 de milioane, că-s băieţi buni, îi cunoaștem. („sistemele de rachete antinavă sunt 
un alt program strategic de înzestrare a Armatei care este în mare întârziere. Sistemele vor ajunge în 
România abia la finalul anului 2024. După ce ajunsese la o înţelegere de aproape 140 de milioane de euro cu 

companiei Raytheon, care livrează României și sistemele Patriot. În aprilie 2021, a fost încheiat acordul 
guvernamental cu americanii, pentru patru sisteme de rachete antinavă, în valoare de circa 340 de milioane 
de dolari”). 


Blindatele, Nicule, pe alea, plătite și ele, poţi să ni le arăţi? Câte? 5, 6, 10? 20? Câte din cele aproape 300 au 
ajuns în ţară? 


Show me the army, Nicule, că am plătit pentru ea” 


Cum este ușor de înțeles, nu avem aproape niciun fel de posibilitate de a verifica informaţiile de mai sus. Cum 
că am plătit zeci de miliarde de euro și nu am primit mai nimic în schimb de la industria de apărare americană. 
Însă tăcerea autorităților referitoare la acest caz, dacă se prelungește, poate echivala cu o probă și un act de 
acuzație. 

